Flammulaster limulatus

Flammulaster limulatus Inocybaceae familiako onddo espezie bat da. Ez du interes gastronomikorik.

Sinonimoak: Agaricus limulatus (Basionimoa), Flammula limulata, Dryophila limulata, Derminus limulatus, Naucoria limulata, Flammula granulosa, Gymnopilus limulatus, Fulvidula limulata, Flocculina limulata, Phaeomarasmius limulatus'.

 Deskribapena 
Kapela: Txikia. 1,5 et 4 cm bitartekoa, hemisferikotik ganbilera eta lau-ganbilera, erregularra, ertz mehea, zorrotza, ildaska erradialik gabe. Kapelaren azala pikortsua, ile hirtsutudun ezkata finekin, marroi-okre kolorekoa.

Orriak: Adnatuak edo koska batez dekurrenteak, nahikoa estu, hori-okre kolorekoak (espora-jalkinaren ondoren ilundu egiten dira).

Orri dekurrenteak: Hanka ukitzeaz gain beherantz jarraitzen duten orriak.

Hanka: 1,5 eta 3 cm bitarteko garaierakoa, leuna edo apur bat ezkatatsua, pubeszente samarra, trinkoa, zilindrikoa, kapelaren kolorekoa.

Haragia: Fina, oinean fistulosoa, kolore berekoa, usaingabea, zapore mingots samarrekoa.

Etimologia: Limulatus epitetoa latinetik dator, lohi edo amantal apaindua, esan nahi duen “limus” hitzetik. Koloreagatik edo apaindurengatik.

 Jangarritasuna 
Interes gastronomikorik gabea.

 Nahasketa arriskua Flammulaster ferrugineus delakoak kapela ildaska erradialekin du. Flammulaster granulosus espeziea lurrean hazten da (ez egurrean). Flammulaster muricatus''-ek kapela pikortsuagoa du eta hankaren behean ezkatak ditu.

 Sasoia eta lekua 
Udazkenean (abuztutik urrira). Nahikoa urria. Pagoen, alertzeen eta izeien enbor eta adarren saprofitoa.

 Banaketa eremua 
Kanada, Ameriketako Estatu Batuak, Europa, Errusia.

 Erreferentziak 

 Kanpo estekak 

Kategoria:Flammulaster
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak